CELEX: 62022TN0023
Language: sl
Date: 2022-01-11 00:00:00
Title: Zadeva T-23/22: Tožba, vložena 11. januarja 2022 – Grail/Komisija

28.2.2022   
            
            
               SL
            
            
               Uradni list Evropske unije
            
            
               C 95/43
            
         
      Tožba, vložena 11. januarja 2022 – Grail/Komisija
      (Zadeva T-23/22)
      (2022/C 95/61)
      Jezik postopka: angleščina
      
         Stranki
      
      
         Tožeča stranka: Grail LLC (Menlo Park, Kalifornija, Združene države) (zastopniki: D. Little, Solicitor, J. Ruiz Calzado, J. M. Jiménez-Laiglesia Oñate in A. Giraud, odvetniki)
      
         Tožena stranka: Evropska komisija
      
         Predloga
      
      Tožeča stranka Splošnemu sodišču predlaga, naj:
      
                  —
               
               
                  sklep Komisije z dne 29. oktobra 2021 o sprejetju začasnih ukrepov na podlagi člena 8(5)(a) Uredbe 139/2004 (Uredba ES o združitvah) v zadevi COMP/M.10493 – Illumina / GRAIL razglasi za ničen;
               
            
                  —
               
               
                  Komisiji naloži plačilo stroškov postopka.
               
            
         Tožbena razloga in bistvene trditve
      
      Tožeča stranka v utemeljitev tožbe navaja dva tožbena razloga.
      
                  1.
               
               
                  Prvi tožbeni razlog: izpodbijanje pristojnosti Komisije za sprejetje sklepa. Komisija na podlagi člena 8(5)(a) Uredbe ES o združitvah nima pristojnosti za sprejetje sklepa, če Splošno sodišče v zadevi T-227/21 razsodi, da je bilo šest sklepov o napotitvi, ki jih je 19. aprila 2021 Komisija sprejela na podlagi člena 22(3) Uredbe ES o združitvah, nezakonitih.
               
            
                  2.
               
               
                  Drugi tožbeni razlog: Komisija je pri razlagi, uporabi in obrazložitvi pravnih zahtev za sprejetje sklepa na podlagi člena 8(5)(a) Uredbe ES o združitvah napačno uporabila pravo in napačno ugotovila dejansko stanje.
                  
                              —
                           
                           
                              Sklep je napačen, ker v njem ni upoštevano, da stranki zaradi obveznosti o ločevanju, ki jih je družba Illumina sprejela in o katerih je Komisijo obvestila po tem, ko je pridobila delnice družbe GRAIL Inc., nista mogli izvesti koncentracije v smislu člena 7 Uredbe ES o združitvah.
                           
                        
                              —
                           
                           
                              Sklep ne vsebuje nobene tehtne razprave o pogojih konkurence, ki so obstajali v času njegovega sprejetja, in v njem ni dokazano, kako je pridobitev delnic družbe GRAIL Inc. s strani družbe Illumina zmanjšala učinkovito konkurenco ali bi zmanjšala učinkovito konkurenco, preden bi Komisija lahko sprejela končno odločitev o vsebini.
                           
                        
                              —
                           
                           
                              V sklepu ni opredeljena nobena nujnost, ki bi upravičevala sprejetje začasnih ukrepov, saj se v nekaj mesecih med sprejetjem sklepa in sprejetjem vsebinske odločitve o koncentraciji ne bi moglo zgoditi nič bistvenega v smislu učinkov na konkurenco na prizadetih trgih.
                           
                        
                              —
                           
                           
                              V sklepu je napačno uporabljeno pravo, ker predpostavlja, da je Komisija na podlagi člena 8(5)(a) Uredbe ES o združitvah upravičena sprejeti začasne ukrepe, da bi zagotovila učinkovitost hipotetične prihodnjega sklepa na podlagi člena 8(4) Uredbe ES o združitvah.
                           
                        
                              —
                           
                           
                              Naložitev določene obveznosti družbi GRAIL je nezdružljiva s členom 8(5)(a) Uredbe ES o združitvah; ni potrebna ali sorazmerna.